Illum il-Kunsill ħatar lis-Sur Sven Koopmans bħala r-Rappreżentant Speċjali tal-UE (RSUE) għall-Proċess ta' Paċi fil-Lvant Nofsani mill- 1 ta' Mejju 2021 sat-28 ta' Frar 2023 . Is-Sur Koopmans huwa speċjalista tan-negozjati għall-paċi, diplomatiku anzjan, politiku nazzjonali, u avukat internazzjonali. Bejn l-2017 u l-2021 kien Membru tal-Parlament fin-Netherlands , fejn kien kelliem għall-affarijiet barranin u kap tad-delegazzjoni fl-Assemblea Parlamentari tan-NATO. Qabel dan ħadem għall- Unjoni Ewropea , in- Nazzjonijiet Uniti u organizzazzjonijiet internazzjonali oħra dwar proċessi ta' paċi għal Ċipru, il-Kosovo, il-Mali, is-Sudan u s-Sirja , fost oħrajn. Il-mandat tar-RSUE għall-Proċess ta' Paċi fil-Lvant Nofsani huwa li jipprovdi kontribut attiv għar- riżoluzzjoni finali tal-kunflitt Iżraeljan-Palestinjan abbażi ta' soluzzjoni ta' żewġ stati , f'konformità mal-UNSCR 2334 (2016). Ir-RSUE ser iżomm kuntatti mill-qrib mal-partijiet kollha fil-proċess ta' paċi kif ukoll man-Nazzjonijiet Uniti u organizzazzjonijiet rilevanti oħra bħal-Lega tal-Istati Għarab. Ir-RSUE ser jappoġġa wkoll il-ħidma tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, Josep Borrell, dwar din il-kwistjoni u ser iżomm viżjoni globali tal-attivitajiet reġjonali kollha tal-UE marbuta mal-Proċess ta' Paċi fil-Lvant Nofsani. Bijografija ta' Sven Koopmans Din ir-riżorsa bħalissa hi disponibbli biss bil-lingwa jew il-lingwi li ġejjin: Proċess ta' Paċi fil-Lvant Nofsani (sit web tas-SEAE)